google/wiki40b huggingface dataset:
Yvonne Hak

Karriere

Hak deltok i EM i terrengløp 2006, og kom på 63.-plass individuelt, men bidro til at det nederlandske laget kom på fjerdeplass. 
I 2008 deltok hun i Europacupen i friidrett i Annecy i Frankrike, og vant der 800 meter. Året etter ble hennes gjennombrudd som senior. Ved EM i friidrett innendørs 2009 nådde hun semifinalen på 800 meter, og hun var med på det nederlandske laget som vant gull under Lag-EM i friidrett 2009. Her vant også Nederland bronse på 4 x 400 meter stafett, med Hak på laget. 
Hennes første større individuelle seier var en hårfin seier over Egle Balciunaite, da hun løp på 2.00,53 under Golden Spike Ostrava-møtet. Det ble bare bronse under Lag-EM i friidrett 2010, men under EM i friidrett 2010 i Barcelona slo hun til med ny personlig rekord på 1.58,85, og fikk sølv bak russiske Marija Savinova. Dette var Nederlands første EM-medalje siden Gerda Kraan fikk gull påå 800 meter under EM i 1962. Haks EM-løp plasserte henne på tredjeplass på den nederlandske all time high-listen, bak Ellen van Langen og Stella Jongmans.
Superstrengteori

Superstrengteori er en hypotetisk modell som omfatter elementærpartikler og gravitasjon.
I modellen tenker en på partikler som små strenger, såkalte superstrenger, og ikke som punktpartikler. Modellen prøver å samle alle kreftene i naturen under en og samme teori, og blir ofte kalt TOE (av engelsk The Theory of Everything, teorien om alt). De ulike elementærpartiklene svarer til ulike vibrasjoner av strengene. Super viser til supersymmetri, som er en symmetri mellom boson, som formidler krefter, og fermion, som materien er bygd opp av.
Universiaden

Universiaden er en internasjonal multi-sportsbegivenhet der deltakerne er universitetsstudenter. Universiaden arrangeres av Fédération Internationale du Sport Universitaire (FISU, norsk: Det internasjonale forbundet for sport ved universiteter). Navnet er en kombinasjon av ordene «universitet» og «olympiade». Det blir arrangert universiade annethvert år, første gang i 1959. Det arrangeres separate sommer- og vinteruniversiader.
LXQt

LXQt er et minimalistisk skrivebordsmiljø, med relativt lave ressurskrav, som oppstod gjennom en sammenslåing av de to skrivebordsmiljøene LXDE og Razor-qt.
I stedet for å utvikle skrivebordsmiljøet med GTK+ versjon 3, slik tilfellet er med LXDE, startet Hong Jen Yee å eksperimentere med Qt tidlig i 2013 og lanserte første versjon av en Qt-basert PCMan File Manager den 26. mars 2013.
Siste versjon av LXQt er 0.12.0 og ble lansert 2. oktober 2017.
David Crane (videospilldesigner)

Karriere

Crane begynte hos Atari der han lagde spillene Outlaw i 1978 og Caylon Bomber i 1979. Senere begynte han hos Activision der han lagde flere spill til Atari 2600. Først Freeway i 1981 men han ble kjent for alvor med Pitfall i 1982 som tok han 10 000 arbeidstimer å fullføre. Dette ble Ataris nest bestselgende 2600-tittel bare slått av Pac-Man. I 1984 lagde han oppfølgeren Pitfall 2: Lost Caverns og i samarbedid med Rich Gold utga Little Computer People i 1985.
Etter dette forlot han Activision for å slå seg sammen med Absolute Entertainment der han økte sin popularitet med A Boy and his blob i 1989 til NES. Den fikk en oppfølger i 1990 A Boy and his Blob: The Rescue of Princess Bloblette som ble utgitt til Game Boy.
Han forlot senere Absolute og lagde sitt siste spill i 1992 Night Trap der han ble medvirket som original programmer.
Bodil Thrugotsdatter

Bodil Thrugotsdatter (født ca. 1056, død 1103) var dronning av Danmark som hustru av kong Erik Eiegod.
Bodil var datter av jarl Thrugot Ulvsson Fagerskinna og Torgunna Vagnsdatter (og således søster av Svein Thrugotsson). I henhold til Saxos fortelling må hun allerede ha vært gift med Erik Eiegod ved begynnelsen av Olav Hungers kongstid da hun skal ha fulgt ham i landflyktighet til Sverige og hos den svenske kongen. Deres eneste barn, så vidt vites, var den senere hertug Knud Lavard. Saxo priser hennes skjønnhet og hennes karakter, særlig hennes overdrevne overbærenhet med hennes manns utsvevelser.
Hun dro sammen med sin mann på pilegrimsreise til Det hellige land da de begge begynte å trekke på årene. Erik Eiegod døde på Kypros, men hun selv skal ha nådd fram og døde deretter av sykdom på Oljeberget i 1103. Hun nevnes i den islandske Knytlinga saga fra 1200-tallet, men disse fortellingene om henne må regnes som upålitelige, blant annet blir hun i denne versjon gjort til en halvsøster av tyske keiser Henrik.
Fylkesvei 5661

Fylkesvei 5661 går mellom Stongfjorden og Holevik i Askvoll kommune. Veien er 12,7 km lang.
Frem til 2019 hadde veien betegnelsen fylkesvei 363.
Rhomborhina splendida

Utseende

En middelsstor, avlang, ensfarget skinnende grønn gullbasse. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Arten lever på Taiwan.
Herbert Wehner

Bakgrunn

Herbert Wehner var sønn av skomakeren Robert Richard Wehner (1881–1937) og hans hustru, skreddersken Alma Antonie Wehner, født Diener (1881–1945). Garen var soldat under første verdenskrig og trådte deretter inn i en løsere sammenslutning av sosialdemokratiske, sosialistiske og kommunistiske soldater. Faren ble deretter en fagforeningsmann som også var aktiv i SPD.
Herbert Wehner ble selv mer radikalt venstreorientert.

Politisk karriere

Han meldte seg inn i KPD (kommunistpartiet) i 1927 og ble valgt til parlamentet i Sachsen i 1930. Etter Adolf Hitler maktovertagelse i 1933 deltok Wehner i den kommunistiske motstandsbevegelse. Han gikk i 1935 i eksil til Moskva. Under tiden i Moskva 1935-1941 ble han medlem av partiets sentralkomité.
Etter å ha reist til Sverige 1941 for partie, ble han i 1942 anholdt og arrestert der. Hans oppdrag i Sverige hadde vært for å bygge opp motstandsbevegelsen i Tyskland. Han ble satt i fengsel etter å ha blitt dømt til ett års straffarbeid ved Stockholms Rådhusrätt for ulovlig etterretningsvirksomhet. Wehner satt blant annet i Falun, Vänersborg og på Långholmen. Han ble under denne tiden ekskludert fra kommunistpartiet.
Han ble løslatt fra fengselet og arbeidet så i Borås som tekstilarbeider. Wehner kom gjennom hele livet å beholde kontakten til Sverige, blant annet gjennom sitt sommerhus på Öland.
Da han i 1946 vendte tilbake til Tyskland, til Hamburg, ble han medlem av SPD. Han kom etterhvert til å høre til partitoppen. Han stod nær partilederen Kurt Schumacher.
Han ble medlem av Forbundsdagen i 1949 og forble medlem til han trakk seg fra aktiv politikk i 1983. Han hadde en viktig rolle i forbindelse med Godesberg-programmet, i hvilket partiet avviste den marxistiske ideologi.
I 1966 ble han innenriksminister i Kurt Kiesingers CDU-SPD-regjering. Da SPD påtok seg regjeringsansvaret under ledelse av Willy Brandt, ble Wehner formann for SPDs gruppe i Forbundsdagen.
Under sin tid i Forbundsdagen ble han kjent for sin meget direkte stil; ofte kom han med personlige og fornærmende angrep på sine politiske motstandere. Han nådde å få nesten 80 irettesettelser av parlamentets formann.
Han døde i 1990 etter lengre tids sykdom.
Västerby

Västerby er et tettsted i Hedemora kommune i Dalarnas län i landskapet Dalarna i Sverige. I 2010 hadde tettstedet 368 innbyggere.
Fylkesvei 5962

Fylkesveg 5962 går mellom Roald og Synes i Giske kommune. Veien er 5,4 km lang.
Frem til 2019 hadde veien betegnelsen Fv136.
Amerikatouren i landeveissykling

Amerikatouren i landeveissykling (UCI America Tour) er en årlig serie med landeveissyklingskonkurranser i Amerika. Den har vært en del av kontinentaltourene i landeveissykling siden 2005.
Militärischer Abschirmdienst

Militärischer Abschirmdienst (MAD), egentlig Amt für den militärischen Abschirmdienst, er Tysklands militære etterretningstjeneste og en av Tysklands tre føderale etterretningstjenester. De andre er Bundesnachrichtendienst og Bundesamt für Verfassungsschutz. MAD er underlagt Forsvarsministeriet og har vel 1 300 militært og sivilt ansatte. Organisasjonen har hovedkvarter i Köln.
Mannshausen

Mannshausen (med alternative skrivemåter Manshausen, Manshaus, Manshausan, Mannshavsen) er ei øy i Vestfjorden i Steigen kommune i Nordland. Den ligger mellom det lille tettstedet Nordskot og Grøtøya. Ved Mannshausen ligger også Mannshaussnaget, Mannshausskjæret, Lille Mannshausen og Litl-Mannshausholmen. 
Mannshausen var en av eiendommene til Grøtøy gamle handelssted etablert i 1690 som gikk konkurs i 1923. På Mannshausen stod Manshausen-brygga som var 65 meter lang, tre etasjer høy og hadde fem heisetårn. Manshausen brygga var i sin tid Nord-Norges største trebygning og brukt til blant annet salting og tørking av fisk. Brygga ble revet kort etter konkursen. 
I 1973 diskuterte kommunen om Mannshausen skulle erklærers som fraflyttingssted fordi en familie hadde søkt om  fraflyttingstilskudd. Per 1974 var spørsmålet avvist to ganger. Det ble protestert kraftig av beboerne på Grøtøy og Mannshausen mot at det skulle erklæres som fraflyttingsområde. 
Børge Ousland har kjøpt Mannshausen og i 2012 godkjente Steigen kommunestyre planene for et opplevelsesprosjekt på Mannshausen.
I 2012 var hele eiendomen på 55 mål og omfattet fem bygninger, hvorav to hytter, et hovedhus, en låve og et naust. Hyttene var av nyere dato, men resten av bygningene var fra 1870-tallet og Ousland planla å pusse dem opp.
I juni 2015 startet Ousland driften av Manshausen Island Resort på øya. I 2016 var anlegget prisbelønt og selskapet Børge Ousland AS økte omsetningen fra 5,1 millioner i 2014 til 9,6 millioner i 2015. Ousland hadde i 2017 bygget fire hytter, et konferanserom, kaianlegg og badstu og hadde rammetillatelse til å bygge ni hytter, konferansebygg, badstu og lysthus. Hyttene er tegnet av Snorre Stinesen og har fått 8-10 internasjonale arkitekturpriser ifølge Ousland.
Elsa Thulins översättarpris

Elsa Thulins översättarpris (også kalt Elsa Thulin-priset) er en svensk litteraturpris som er blitt delt ut av Sveriges Författarförbund siden 1960. Prisen er innstiftet i oversetteren Elsa Thulins navn og hun ble selv den første til å motta prisen.
Priset deles ut til en «oversetter av skjønnlitteratur som belønning for framstående oversettergjerning» og består av en pengesum og en plakett av Edvin Öhrström. Etter en regelendring blir prisen delt ut fra og med 2006 ut til oversettere av generell litteratur. Prisnemnden består av representanter for overetterseksjonen i Sveriges Författarförbund i Sveriges Författarförbund.
Prisutdelingen er forskjøvet ett år, slik at for eksempel prisen for 2009 deles ut i 2010.
Dehui

Dehui (kinesisk: 德惠; pinyin: Déhuì) er et byfylke i provinsen Jilin i Folkerepublikken Kina. Det er understilt den subprovinsielle by Changchun. 
Befolkningen var på 902 885 innbyggere i 1999.

Jernbane

Hada-banen, en høyhastighetsbane åpnet i 2012, går gjennom området fra Harbin til Dalian.
The Great War (Sabaton-album)

Sporliste

Alle sanger er skrevet og komponert av Sabaton.
Eddabreen

Eddabreen er en isbre i Andrée Land på Spitsbergen, Svalbard. Den ligger øverst i Purpurdalen, sør for Brannfjellet.
Breen har navn etter de norrøne Edda-verkene.
Ole Conrad Evenstad

Musikkalbum

I 2000 laget han en innspilling av en rekke sanger. Den ble gitt ut like før jul 2008 under tittelen Til trøst.
Ahlmannfonna

Ahlmannfonna er en isbre på Nordaustlandet på Svalbard. Breen er omtrent 6 kilometer i diameter og ligger på den sørlige delen av Prins Oscars Land.
Breen har navn etter Hans Wilhelmsson Ahlmann (1889–1974). Se også Ahlmannfjellet.
Ionestyrke

Ionestyrken til en løsning er et mål på konsentrasjonen av ioner i denne løsningen. Ioniske forbindelser dissosierer i ioner når de bir oppløst i vann. Den totale elektrolyttkonsentrasjonen i en løsning vil påvirke viktige egenskaper, slik som dissosiasjonen og løseligheten av ulike salter. En av de karakteristiske egenskapene til en løsning med oppløste ioner er ionestyrken.

Kvantifisering av ionestyrke

Ionestyrken, I, til en løsning er en funksjon av konsentrasjonen av alle ioner som er til stede i løsningen.
 I = \begin{matrix}\frac{1}{2}\end{matrix}\sum_{{\rm i}=1}^{n} c_{\rm i}z_{\rm i}^{2} 
hvor cᵢ er den molare konsentrasjon av et ion (mol·dm⁻³), zᵢ er ladningen til ionet, og summen inkluderer alle ioner i løsningen. For en 1:1 elektrolytt som natriumklorid er ionestyrken lik konsentrasjonen, men MgSO₄ har derimot fire ganger så stor ionestyrke. Generelt bidrar multivalente ioner (det vil si ioner med flere valenser) sterkt til ionestyrken.
For eksempel er ionestyrken til en blandet løsning bestående av 0,050 mol dm⁻³ Na₂SO₄ og 0,020 mol dm⁻³ NaCl er:
I = 1/2((2 × (+1)² × 0.050) + (+1)² × 0.020 + (−2)² × 0.050 + (−1)² × 0.020) = 0.17 mol·dm⁻³
Siden volumenheter i ikke-ideelle løsninger strengt tatt ikke kan legges sammen, foretrekkes det ofte å arbeide med molalitet (mol/kg{H2O}) fremfor molaritet (mol/L). I dette tilfellet er ionestyrke definert som:
 I = \begin{matrix}\frac{1}{2}\end{matrix}\sum_{{\rm i}=1}^{n} b_{\rm i}z_{\rm i}^{2}
Kongedømmet Aragón

Uavhengig kongedømme

Kongedømmet Aragón ble opprettet da Sancho III av Navarra delte opp sitt kongedømme i 1035 og fordelte det mellom sine tre sønner. Kongedømmet var opprinnelige et frankisk føydalt len rundt byen Jaca da det på den andre halvpart av 700-tallet ble en vasallstat av kongedømmet Pamplona (senere Navarra), dets eget dynasti av grever døde ut uten mannlige arvinger i 922. Navnet Aragón er det samme som elven Aragón som flyter gjennom Jaca. Det kan være avledet fra det baskiske ordet aragoi i betydningen «dyp dal».
Da Sancho III døde i 1035 ble kongedømmet Navarra delt i tre deler: 1) Navarra med en del baskiske områder; 2) Castilla; og 3) Sobrarbe, Ribagorza og Aragón. Som den viktigste kristne monarken på Den iberiske halvøy og konge over alle spanjoler, ble hver hans 3 landområder omgjort til egne kongeriker. Sanchos sønn Gonzalo arvet Sobrarbe og Ribargorza, men Gonzalo ble drept kort tid etter og de områdene han hadde arvet gikk til han illegitime bror Ramiro I, den framtidige kongen av Aragón.
Ved å beseire sin bror, García Sánchez III av Navarra, oppnådde Ramiro tilnærmet uavhengighet for Aragón. Etter hvert som kongedømmet strakte seg sørover, erobret land fra al-Andalus, ble hovedstaden flyttet fra Jaca til Huesca i 1096, og senere til Zaragoza i 1118. Ved 1285 var det området som lå lengst sør tatt fra maurerne.

Dynastisk union med Catalonia

Kongeriket Aragón ga navn til Aragóns krone etter den dynastiske unionen i 1150 med Grevskapet Barcelona, gjennom greven (Ramon Berenguer IV) med en dronning av Aragón (Petronella av Aragón), og deres sønn Alfons arvet de respektive områdene til Huset Aragón. Kongene av Aragón hadde også tittelen greve av Barcelona og styrte områder som besto ikke bare av den nåværende administrative regionen Aragón, men også Catalonia, og senere kongedømmene Mallorca, Valencia, Sicilia, Napoli og Sardinia.
Kongen av Aragón var den direkte kongen av regionen Aragón og holdt også titlene greve av Provence, greve av Barcelona, herre av Montpellier, hertug av Athen, og Neopatria. Hver av disse titlene ga ham overherredømme over en særskilt region, og disse titlene ble endret etter hvert som han vant eller tapte områder. På 1300-tallet ble hans makt i stor grad begrenset av unionen Aragón.
Aragóns krone ble effektivt oppløst etter den dynastiske foreningen med kongedømmet Castilla som foreslo en de jure forening til av det spanske kongedømmet etter en del tid som de facto forening under en felles monark. Etter at dette skjedde, beholdt Aragón en del politiske institusjoner fram til Nueva Planta-dekretenee, kunngjort mellom 1711 og 1715, som endelig avsluttet det.
Hidetoyo Watanabe

Karriere

Hidetoyo Watanabe startet sin profesjonelle karriere i Montedio Yamagata i 1993. Han har også spilt for Denso og Omiya Ardija.
Nord-Marianenes herrelandslag i fotball

Spillere og rekorder

Lagets toppscorer er Joe Miller , med 3 mål. Den spilleren med flest landskamper er David Duenas, som har spilt 6 kamper.
Den største seieren de har greid er 13–0 mot Pohnpei i juni 1998. Deres største tap er 9-0 mot Guam, den 1. april 2007.
Höja

Höja er et tettsted i Ängelholm kommune i Skåne län i Sverige. I 2010 hadde tettstedet 202 innbyggere. Höja ligger cirka to kilometer øst for Ängelholm.
Ahron Daum

Personlige liv og utdanning

Ahron Daum ble født 6. januar 1951 i Bnei Brak, Israel. Han ble født inn i en religiøs ashkenazi-familie. Hans far Schmuel Daum var pedagog og forfatter, fra en fremtredende rabbinsk familie fra Polen og Slovakia. Hans mor Rivka Gina Daum kom fra en velstående handelsfamilie i Sopron, Ungarn. Han har tre yngre brødre.
Hans religiøse opplæring begynte som 13-åring i Bnei Brak. I en alder av 14 dro han til England, hvor han fortsatte sine studier ved Yeshiva Ha-Rama, og senere flyttet han til Yeshiva Etz Chaim i Montreux, Sveits.
I 1975, etter å ha fått sin bachelorgrad i Sveits, fortsatte han ved Jews' College, University of London, hvor han tok en bachelorgrad i jødiske Studier. Fra 1978 deltok han på Rabbi Isaac Elchanan teologiske seminar (RIETS '82) av Yeshiva University, New York , hvor han tok en mastergrad i bibelske studie.r Han avslo tilbud om å fortsette sine studier for å få tittelen Dayan, og vendte tilbake til Europa hvor han giftet seg med Francine Frenkel, som han har tre døtre med. Han snakker hebraisk, engelsk, tysk, fransk, nederlandsk og Jiddisch og har passiv kunnskap i arameisk og latin.

Rabbinsk karriere

I 1982 startet han sin rabbinske karriere i Sveits i byen Biel, en tospråklig fransk-tysk by. Han forlot den i 1986 å bli stipendiat ved Christlich-Jüdische Institut i Lucerne, tilknyttet universitetet i Luzern, Sveits.
I 1987 begynte han i han stillingen som administrerende rabbi av det Jødiske Samfunnet i Frankfurt am Main, Tyskland, på den tiden den største og mest prestisjefylte Jødiske Samfunnet i Vest-Tyskland.
Norsk klippfiskmuseum

Norsk klippfiskmuseum ligger i Kristiansund, og er etablert som en del av Nordmøre Museum. Museet holder til i Milnbrygga, en autentisk klippfiskbrygge fra midt på 1700-tallet. Museet viser hvordan klippfiskproduksjonen har foregått i Norge gjennom mer enn 250 år. Til brygga hører klippfiskberg og vaskeplass for fisk. Anlegget ligger sentralt ved havna, midt i Kristiansunds bybilde. Hvert år arrangeres bacalaofestival der firmaer og klippfiskelskere konkurrerer om å lage den beste bacalaoen. Bacalao på norsk er en gryterett av klippfisk.
Her er produsert klippfisk siden før 1749, da den skotske klippfiskkjøpmannen William Gordon reiste de eldste deler av brygga. Bygningen fikk navn etter en senere eier, også han en av de skotske klippfiskkjøpmenn, Walter Miln. 
Milnbrygga er en sjøbod, bygd i laftet tømmer og med store svalganger på langs. Ordet brygge betyr på Nordmøre og i Kristiansund et hus, en sjøbod, som står plassert i landskapet slik at den har direkte tilflot, dvs. at båter og fartøyer kan legges direkte inntil bygningen slik at lasting og lossing foregår direkte mellom bygning og båt.
Lychnuchus

Utseende

Middelsstore (vingespenn ca. 35 millimeter), brune sommerfugler med et gult tverrbånd på forvingen.

Levevis

Larvene lever på gress.

Utbredelse

Slekten er utbredt i Peru, Ecuador og Brasil.
Natrona County

Historie

Fylket ble grunnlagt i 1888.
Tax

Tax er en norsk bergmannsslekt som stammer fra brødrene Jacob Mathias, Johan Georg og Tobias Tax. De tre ble vervet av adelsmannen Brostrup Gedde til Tommerup, og kom fra Sachsen til Norge i 1652. Jacob Mathias Tax var den første til å ta i bruk svartkrutt ved norske bergverk, og han ble bergmester nordafjells i 1656. I årene 1659 – 1663 fungerte han også som direktør ved Røros kobberverk. Johan Georg Tax var i noen år direktør ved et par mindre bergverk. Under den krigen som kalles Gyldenløvefeiden, var han skriver ved Generalkrigskommisariatet. Han ble i 1680 bergtiendeskriver ved Kongsberg Sølvverk og senere for de sønnafjelske bergverkene. I 1687 – 1688 var han direktør ved Røros kobberverk, før han vendte tilbake til Kongsberg. Tobias Tax er det få opplysninger om. Han var åpenbart ved Kvikne kobberverk i 1661, og senere trolig på Røros. Han kan ha vært ved Ytterøya kobberverk i 1670. I 1676 var han i militærvesenet, og døde antagelig samme år under felttoget i Bohuslän.
Brostrup Tax (død 1738), sønn av Jacob Mathias, ble direktør ved Kvikne kobberverk i 1716, men i 1726 gikk han av etter en langvarig konflikt med eierne. Han drev senere det lille kobberverket i Fådalen i Tynset, men måtte avhende det i 1737. Han satt i stor gjeld ved sin død. Eldstesønnen Lorentz Albert Tax flyttet til Kongsberg Sølvverk, og der ble han til slutt geschworner, altså driftsleder for et større gruveområde, et såkalt revir. Hans sønn Brostrup Mathias Tax ble likeledes geschworner ved sølvverket. Sistnevntes datter, Maren Cathrine Tax, ble gift med Christian Adolph Diriks, som i et par dager i 1814 var Norges første (midlertidige) stortingspresident. En av deres sønner var Carl Fredrik Diriks, fyrdirektør og tegner, kalt Fyrdiriks. I deres etterslekt finnes også kunstmalerne Edvard Diriks og Ludvig Ravensberg. I Lorentz Alberts etterslekt finnes også myntgravøren Mathias Brostrup Tax og hans sønn Peder Teobald Tax, en victoriansk dyremaler bosatt i London.
Yngste sønn til Brostrups Tax, Gothelf Tax, ble igjen i Nord-Østerdalen. Hans etterslekt finnes i Tronhuus-slekten fra Vågå. Brostrups døtre Kirstine og Elen Tax fikk stor etterslekt i Nord-Østerdalen, mens datteren Ovidia Tax flyttet til Kongsberg med sin familie. Fra hennes sønnesønn Daniel Pedersen stammer den slektsgrenen som idag heter Taxt.
Mathias Wilhelm Tax (død 1741), eldste sønn av Johan Georg Tax, ble verksbas ved fortifikasjonsetaten i Helsingør og senere ingeniørkaptein ved Christiansø festning utenfor Bornholm. 
Anthon Tax (død 1740), en annen sønn av Johan Georg Tax, ble geschworner ved Kongsberg Sølvverk. Hans sønn Johan Jacob Tax var en tid hammerskriver ved verket. Anthons datterdatter Olea Hoff ble inngiftet i Wølner-slekten. Hun døde i Fröskog i Sverige i 1785. Norske etterkommere av henne flyttet til København i 1876 og Hamburg i 1888. Det fantes etterslekt med navnet Gaarn i Danmark rundt 1950.
Ismael Tax (død 1731) var sønn av Tobias Tax. Etter Gyldenløvefeiden dro han fra Røros til Jämtland og giftet seg i Brunflo ved Östersund. Han dro senere tilbake til Norge med det meste av sin familie. Hans eldste datter, Anna, har etterslekt i Sverige – størstedelen i Jämtland.
Coeruleoglaucytes

Utbredelse

Slekten lever på Madagaskar.
Thung Na-demningen

(Tha) Thung Na-demningen er en demning av betong i elva Khwae Yai («Kwai») i provinsen Kanchanaburi i det vestre Thailand, ved tettstedet Chong Sadao 150 km vest for Bangkok. Vassdraget som her demmes opp er Mae Klong, og anlegget ligger i nedre del av tilførselselva Khawe Yai. Om lag 35 km lengre oppe i elva ligger Si Nakharin vannkraftverk og Erawan nasjonalpark.
Anlegget er en kombinert steinfyllingsdam og betong gravitasjonsdam, som er 30 meter høy og 840 meter lang og sto ferdig i 1981. Installert vannkrafteffekt er kun 38 MW med årsproduksjon 165 GWh, grunnet det beskjedne vannfallet på bare ca. 20 meter. Hovedbruken av reguleringen er irrigasjon og vannkraft, og reservoaret demmer opp inntil 55 mill. m³ vannmasser.
SoftBank Group

Datterselskap og eierposter

Blant eierpostene er ARM Holdings (100%), SoftBank Mobile (99.99%), Sprint Corporation (80 % pr 6. august 2013 ), SB Creative, Yahoo! Japan (~35 %), GungHo Online Entertainment (58,5 %), og Alibaba Group (37%).
Time prestegjeld

Time prestegjeld var et prestegjeld i Jæren prosti i Stavanger bispedømme.
Time prestegjeld med Time sogn ble opprettet fra 1. januar 1927 ved deling av Lye prestegjeld. Sistnevnte hadde røtter tilbake til tiden før reformasjonen.
Prestegjeldet som administrativ enhet ble faset ut av Den norske kirke fra 2004 og blir ikke lenger brukt.
Grunnkretser i Bærum kommune

Grunnkretser i Bærum kommune er delområder og grunnkretser som seksjonerer Bærum kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.